

**HU**

Brüsszel, 2022. július 27.

|  |
| --- |
| **571. PLENÁRIS ÜLÉSSZAK  2022. július 13–14.   AZ ELFOGADOTT VÉLEMÉNYEK ÉS ÁLLÁSFOGLALÁSOK, VALAMINT A TÁJÉKOZTATÓ/ÉRTÉKELŐ JELENTÉSEK ÖSSZEFOGLALÁSA** |
| Ez a dokumentum a hivatalos nyelveken az EGSZB honlapjáról érhető el, a következő címen:  <https://www.eesc.europa.eu/hu/our-work/opinions-information-reports/plenary-session-summaries>  A felsorolt vélemények online az EGSZB keresőrendszerén keresztül érhetők el:  <https://dmsearch.eesc.europa.eu/search/opinion> |

Tartalomjegyzék

[1. **ÁLLÁSFOGLALÁS: AZ EURÓPAI GAZDASÁGI ÉS SZOCIÁLIS BIZOTTSÁG HOZZÁJÁRULÁSA AZ EURÓPAI BIZOTTSÁG 2023. ÉVI MUNKAPROGRAMJÁHOZ** 3](#_Toc109810929)

[2. **GAZDASÁGI ÉS MONETÁRIS UNIÓ, GAZDASÁGI ÉS TÁRSADALMI KOHÉZIÓ** 5](#_Toc109810930)

[3. **FOGLALKOZTATÁS- ÉS SZOCIÁLPOLITIKA, UNIÓS POLGÁRSÁG** 8](#_Toc109810931)

[4. **KÖZLEKEDÉS, ENERGIA, INFRASTRUKTÚRA ÉS INFORMÁCIÓS TÁRSADALOM** 12](#_Toc109810932)

[5. **EGYSÉGES PIAC, TERMELÉS ÉS FOGYASZTÁS** 16](#_Toc109810933)

[6. **MEZŐGAZDASÁG, VIDÉKFEJLESZTÉS ÉS KÖRNYEZETVÉDELEM** 20](#_Toc109810934)

[7. **KÜLKAPCSOLATOK** 24](#_Toc109810935)

[8. **IPARI SZERKEZETVÁLTÁS KONZULTATÍV BIZOTTSÁGA** 30](#_Toc109810936)

# **ÁLLÁSFOGLALÁS: AZ EURÓPAI GAZDASÁGI ÉS SZOCIÁLIS BIZOTTSÁG HOZZÁJÁRULÁSA AZ EURÓPAI BIZOTTSÁG 2023. ÉVI MUNKAPROGRAMJÁHOZ**

* ***Az EGSZB hozzájárulása az Európai Bizottság 2023. évi munkaprogramjához***

|  |  |
| --- | --- |
| **Előadók:** | Mariya MINCHEVA (Munkáltatók/BG) |
|  | Stefano PALMIERI (Munkavállalók/IT) |
|  | JOÓ Kinga (Civil társadalmi szervezetek/HU) |
|  | |
| **Hivatkozások:** | EESC-2022-02408-00-00-RES-TRA |

**Főbb pontok**

* Az EGSZB azt kéri, hogy a stratégiai előrejelzési tevékenységek során sokkal hangsúlyosabban vegyék figyelembe a geopolitikai fejleményeket. Az egymást követő sokkhatások rámutatnak arra, hogy mennyire fontos egy reziliensebb európai gazdaság kiépítése és a különböző válságok másodlagos hatásainak (infláció, energia- és nyersanyagár-emelkedés és ellátási hiányok, az ellátási lánc zavarai) tompítása. A válság utáni helyreállítás előmozdítása érdekében az Európai Bizottságnak és a tagállamoknak olyan szakpolitikákat és kezdeményezéseket kell kijelölniük – illetve törekedniük kell ezek megvalósítására –, amelyek egyszerre teremtenek gazdasági, társadalmi és környezeti előnyöket, azaz erősítik az üzleti környezetet, javítják a munka- és életkörülményeket, és elősegítik a klímasemleges és körforgásos gazdaságra való átállást.
* Az EU helyreállítása és válságokkal szembeni rezilienciája alapvetően a fenntartható növekedéstől, a társadalmi konvergenciától, valamint a foglalkoztatás és a foglalkoztatási feltételek kedvező alakulásától függ, az európai zöld megállapodással, a szociális jogok európai pillérével és az arra vonatkozó cselekvési tervvel, valamint a fenntartható fejlődési célokkal összhangban. Ennek fényében az EGSZB egy felülvizsgált és kiegyensúlyozott, jólétorientált gazdaságirányítási keretet szorgalmaz. A gazdasági és monetáris unió elmélyítése együtt jár a gazdasági kormányzás megerősítésével, beleértve a bank- és tőkepiaci unió kiteljesítését, valamint az európai szemeszter szerepének megerősítését a növekedés, a kohézió, az inkluzivitás, a versenyképesség és a konvergencia fokozásában.
* Az európai társadalmakat már eddig is súlyosan érintette a világjárvány, az ukrán válság pedig egy újabb hatalmas sokkhatás, amelyet leginkább társadalmaink legkiszolgáltatottabb helyzetben lévő tagjai éreznek meg. Az elkövetkező uniós politikákban a szolidaritást és a társadalmi konvergenciát is irányadó elvnek kell tekinteni: az ukrajnai háborúra adott válaszlépéseknek mindenki megfizeti az árát, és gondoskodnunk kell arról, hogy ezek a terhek igazságosan legyenek elosztva. Az uniós tagállamoknak megfelelő költségvetési mozgástérrel kell rendelkezniük a negatív gazdasági és társadalmi hatások ellensúlyozására. Az EGSZB ennek kapcsán megismétli, hogy óva int az általános mentesítési rendelkezés idő előtti deaktiválásától. Az Európai Bizottság további megbeszéléseket folytathatna a tagállamokkal a lehetséges hosszú távú eszközökről, pl. egy munkanélküliségi viszontbiztosítási rendszerről, a rendszerszintű problémák kezelése érdekében, amelyeket a jelenlegi válság csak súlyosbított. A SURE-mechanizmus hatásait és lehetséges további felhasználási lehetőségeit is meg kellene vizsgálni, és megvitatni a szociális partnerekkel.
* Az uniós energiapolitikának reálisnak kell lennie, úgy kell segítenie az energetikai unió felépülését és az éghajlat-politikai célok elérését, hogy az ne rójon többletterhet a kiszolgáltatott helyzetben lévő fogyasztókra és munkavállalókra, és ne ássa alá az európai vállalkozások versenyképességét. Az EU-nak úgy kell törekednie az ambiciózus éghajlat-politikai célkitűzések megvalósítására, hogy közben a vállalkozások és a polgárok számára megfizethető áron biztosítja az energiaellátás stabilitását és biztonságát. A folyamat sikerének biztosítása érdekében elegendő magán- és közberuházást kell mozgósítani.
* Nagyon fontos, hogy a polgárok sikeres jövőjének biztosítása érdekében ne tévesszük szem elől az EU olyan hosszú távú szükségleteit, mint a 2050-ig megvalósítandó klímasemlegesség, illetve a szegénység és a társadalmi kirekesztés elleni küzdelem. Emellett az EU-nak meg kell erősítenie egészségügyi ágazatának kapacitását, méghozzá abból a szempontból, hogy az ellátás iránti növekvő igények, valamint az esetleges jövőbeli világjárványok kezelése érdekében javuljon a kutatás és jobb módszerek álljanak rendelkezésre. Minden politika, program és intézkedés átfogó és szerves céljaként kell alkalmazni a fenntartható fejlődés megközelítését. Az EGSZB támogatta az európai zöld megállapodás végrehajtását, és rámutatott arra, hogy annak társadalmilag méltányos módon, az európai élelmezésbiztonság, valamint a megfizethető energiaellátás biztonságának garantálása mellett kell végbe mennie. Életbevágó, hogy a polgárokat és érdekelt csoportokat támogassák az arra irányuló fellépésükben, hogy tevőlegesen részt vegyenek az alacsony szén-dioxid-kibocsátású társadalomra való átállásban.
* Intézkedéseket kell hozni az érdekelt felekkel és társadalmi csoportokkal folytatott és az azok közötti civil párbeszéd javítása érdekében, hogy a polgárok magukénak érezzék az őket közvetlenül érintő szakpolitikákat, és valóban részt vegyenek azokban, előmozdítva a polgárok szerepét Európa jövőjének építésében. Az online eljárásokat ki kell egészíteni a civil társadalmi szervezetekkel folytatott strukturált párbeszéddel a politikai döntéshozatal minden szakaszában, beleértve a végrehajtási és értékelési szakaszt is. Az emberek igényeinek kielégítése érdekében fontos az Európa jövőjéről szóló konferencia javaslatainak nyomon követése. Az EGSZB készen áll arra, hogy szerepét betöltve biztosítsa a konferencia eredményeinek megfelelő nyomon követését, ha pedig konventet szerveznek, az EGSZB-nek kiemelt szerepet kell játszania.

|  |  |
| --- | --- |
| ***Kapcsolat:*** | *Domenico Cosmai* |
| *Tel.:* | *00 32 2 546 90 41* |
| *E-mail:* | [Domenico.Cosmai@eesc.europa.eu](mailto:Domenico.Cosmai@eesc.europa.eu) |

# **GAZDASÁGI ÉS MONETÁRIS UNIÓ, GAZDASÁGI ÉS TÁRSADALMI KOHÉZIÓ**

* ***A határon átnyúló tevékenységet végző távmunkások és munkáltatóik adóztatása***

|  |  |
| --- | --- |
| **Előadó:** | Krister ANDERSSON (Munkáltatók/SE) |
|  | |
| **Hivatkozások:** | saját kezdeményezésű vélemény  EESC-2022-00408-00-00-AC |

**Főbb pontok**

Az EGSZB:

* elismeri azokat a sajátos kihívásokat, amelyeket a határokon átnyúló távmunka elterjedése jelent a mai nemzetközi adórendszerek számára. Ez különösen a bérek és a vállalati nyereség adóztatását érinti,
* egyetért az Európai Bizottsággal (EB) abban, hogy a határon átnyúló tevékenységet végző távmunkások jövedelmük kettős adóztatásával szembesülhetnek, ami hosszadalmas és költséges jogvitákhoz vezethet a munkavállaló és a tagállamok adóhatóságai között,
* emlékeztet arra, hogy a vállalati nyereség adózása szempontjából a nemzetközi tevékenységet végző távmunkásoknál fennáll annak a veszélye, hogy a vállalat véletlenül állandó telephelyet hoz létre a saját országától eltérő országban. Ha egy másik országban hoz létre állandó telephelyet, a vállalat kénytelen pontosan megosztani a társasági jövedelmét a két helyszín között, és így különböző bejelentési kötelezettségek és adókötelezettségek vonatkoznak rá,
* hangsúlyozza, mennyire fontos az adórendszerek további korszerűsítése, hogy megfeleljenek a mai munkakörnyezet igényeinek. A nemzetközi társaságiadó-keretet nemrégiben dolgozták át az OECD/G20 inkluzív adóügyi keretre vonatkozó intézkedéscsomagról szóló megállapodással, amely két pillérből áll,
* hangsúlyozza, hogy a szabályoknak mind a munkavállalók, mind a munkáltatók számára egyszerűnek kell lenniük. Az egyik lehetőség az lenne a tagállamok számára, ha megállapodnának abban, hogy a munkavállalót csak akkor adóztatják meg, ha az országban töltött munkanapok száma naptári évenként meghaladja a 96 napot. Az EGSZB megjegyzi, hogy az OECD/IF adóügyi munkája során egy többoldalú eszközt (MLI) használtak az új adószabályok időben történő végrehajtásának megkönnyítésére,
* arra bátorítja az Európai Bizottságot, hogy vizsgálja meg, hogy lenne-e lehetőség egy egyablakos ügyintézés bevezetésére, mint amilyen a héa területén működik. Ez a rendszer a munkáltatót kötelezné arra, hogy a határon átnyúló tevékenységet végző távmunkások esetében jelentse a távmunkások által a lakóhelyük szerinti országban és a munkáltató székhelye szerinti országban ledolgozott napok számát.

|  |  |
| --- | --- |
| ***Kapcsolat:*** | *Jüri Soosaar* |
| *Tel.:* | *00 32 2 546 97 95* |
| *E-mail:* | [*Juri.Soosar@eesc.europa.eu*](mailto:Juri.Soosar@eesc.europa.eu) |

* ***A digitális gazdaság adóztatása***

|  |  |
| --- | --- |
| **Előadó:** | Benjamin RIZZO (Civil társadalmi szervezetek/MT) |
| **Társelőadó:** | Petru Sorin DANDEA (Munkavállalók/RO) |
|  | |
| **Hivatkozások:** | feltáró vélemény a Tanács cseh elnökségének felkérésére  EESC-2022-02060-00-00-AC |

**Főbb pontok**

Az EGSZB:

* azt javasolja, hogy amint nemzetközi megállapodás születik az OECD/G20-ak inkluzív keretének az adóztatási jogok újraelosztásával kapcsolatos 1. pilléréről, gyorsan hajtsák végre a vonatkozó szabályokat az EU-ban, más jelentős kereskedelmi partnerekkel összehangoltan, illetve azoknál is hasonló kezdeményezést indítva,
* úgy véli, hogy az EU vezető szerepet játszhat a digitális gazdaság adóztatásában. Ezt a szerepet azonban az OECD/G20-ak nemzetközi megállapodása keretében kell betölteni, ahogyan az a 2. pillér esetében is történt az adóalap-erózió elleni mechanizmus kapcsán,
* hangsúlyozza, hogy az EU-ban a lehető leghamarabb végre kell hajtani az 1. és a 2. pillért is, és ezáltal magas fokú összhangot kell elérni az OECD/G20-ak szintjén megtárgyalandó nemzetközi megállapodással. Az 1. és 2. pillért átfogó, egymással integrált szabályozási csomagoknak kell tekinteni,
* megjegyzi, hogy a digitális gazdaság adóztatására irányuló európai jogalkotási kezdeményezés nagyban elősegítheti a belső piac működését, és a különálló nemzeti kezdeményezésekhez képest kétségtelenül hatékonyabb keretet eredményezhet,
* az 1. pillérről szóló olyan nemzetközi megállapodás megkötését kéri, amely lehetőség szerint tartózkodik a túlságosan összetett szabályoktól, célja pedig az átláthatóság, a kiszámíthatóság, az adminisztráció egyszerűsítése, valamint a megfelelési költségek alacsonyan tartása. Egy túlbonyolított rendszer ugyanis lehetőséget teremthet az újonnan elfogadott szabályok megkerülésére, csökkentve azok hatékonyságát,
* hangsúlyozza, hogy a digitális vállalkozásokra vonatkozó, megfelelően kidolgozott nemzetközi adójogszabályoknak nagy szerepük van az adókijátszási és az adókikerülési gyakorlatok megakadályozásában, valamint egy méltányos, stabil és progresszív adózási rendszer kialakításában.

|  |  |
| --- | --- |
| ***Kapcsolat:*** | *Jüri Soosaar* |
| *Tel.:* | *00 32 2 546 97 95* |
| *E-mail:* | [*Juri.Soosar@eesc.europa.eu*](mailto:Juri.Soosar@eesc.europa.eu) |

* ***A központi értéktárakról szóló rendelet felülvizsgálata***

|  |  |  |
| --- | --- | --- |
| **Előadó:** | Kęstutis KUPŠYS (Civil társadalmi szervezetek/LT) | |
| **Társelőadó:** | Christophe LEFÈVRE (Munkavállalók/FR) | |
| **Hivatkozások:** | COM(2022) 120 final  EESC-2022-01786-00-00-AC |

**Főbb pontok**

Az EGSZB:

* úgy véli, hogy az Európai Bizottság által a központi értéktárakról szóló rendelet felülvizsgálata során azonosított öt fő kérdésre javasolt megoldások általában véve elégségesek és hatékonyak,
* üdvözli az Európai Bizottság kezdeményezéseit a meglévő passzportálási követelmények értesítéssel történő felváltására, valamint a felügyeleti kollégiumokra vonatkozó javaslatot,
* a banki jellegű kiegészítő szolgáltatások nyújtását illetően lehetőségeket lát a monetáris bázison keresztül történő elszámoláson alapuló megoldásokban. A TARGET2-Securities (T2S) értékpapír-elszámolási platform nagyobb mértékű használata csökkentené a kockázatokat,
* azt ajánlja, hogy az Európai Bizottság meglévő javaslatát egészítsék ki a T2S európai értékpapír-elszámolási infrastruktúrában betöltött központi szerepét elismerő rendelkezésekkel,
* megjegyzi, hogy a kötelező kényszerbeszerzések előírására vonatkozó „kétlépcsős” megközelítést mindaddig nem szabad fontolóra venni, amíg nem vizsgálják meg a meghiúsult kiegyenlítések okait, és nem tisztázzák az egyéb intézkedések hatékonyságát,
* intézkedéseket ajánl az értékpapír-kiegyenlítési „irányítási láncok” lerövidítésére, és javasolja az „előzetes megfeleltetés” módszer széles körű alkalmazásának megvizsgálását a meghiúsult kiegyenlítések csökkentése érdekében,
* figyelmeztet arra, hogy a megosztott könyvelési technológián (DLT) alapuló kísérleti rendszer létrehozása nem teremthet precedenst a piaci magatartás és a befektetővédelem meglévő normáinak csökkentésére. A partnerkockázat csökkentése érdekében a központi értéktáraknak kulcsszerepet kell játszaniuk a megosztott könyvelési technológiai hálózatok kezelésében,
* javasolja, hogy a központi értéktárak, a kibocsátók és a résztvevők hozzanak létre egy mechanizmust az európai szankciók végrehajtása szempontjából releváns adatok cseréjére és megosztására.

|  |  |
| --- | --- |
| ***Kapcsolat:*** | *Sergio Lorencio Matallana* |
| *Tel.:* | *00 32 2 546 92 40* |
| *E-mail:* | [*Sergio.LorencioMatallana@eesc.europa.eu*](mailto:Sergio.LorencioMatallana@eesc.europa.eu) |

# **FOGLALKOZTATÁS- ÉS SZOCIÁLPOLITIKA, UNIÓS POLGÁRSÁG**

* ***Covid19 – Az uniós felkészültség és reagálás fenntartása: előretekintés***

|  |  |
| --- | --- |
| **Főelőadó:** | FELSZEGHI Sára (Munkavállalók/HU) |
| **Hivatkozások:** | COM(2022) 190 final  EESC-2022-02844-00-00-AC |

**Főbb pontok**

Az EGSZB:

* úgy véli, hogy az EU-nak ki kell alakítania egy azonnali reagálási képességet, hogy gyorsan tudjon reagálni az egészségügyi szükséghelyzetekre. Ez a stratégia magába foglalná a prevenció (oltás, járványügyi intézkedések a megelőzésre, oktatás, kommunikáció stb.), a gyógyítás (gyógyszerek, betegellátás, orvosi rehabilitáció, gondozás stb.), a rehabilitáció (munkahelyi, iskolai) és a tartós ápolás-gondozás (kiemelve a hosszú Covidban szenvedőket) minden elemét,
* úgy véli, hogy a védőoltás a prevenció egyik alappillére, és hogy az EU oltási stratégiáját naprakésszé kell tenni és hozzá kell igazítani az aktuális fejleményekhez,
* alapvető fontosságúnak tartja annak biztosítását, hogy a Covid19-tesztek járványügyi szempontból megbízhatóak és reprezentatívak legyenek, és hasznos referenciapontokat biztosítsanak a gyors reagáláshoz. Az antigén gyorsteszteknek meg kell felelniük az e célra létrehozott uniós jegyzékben feltüntetett teljesítménykritériumoknak,
* kiemeli a szellőztetés mint a megelőzés eszköze jelentőségét, és javasolja a maszkviselés folytatását a zsúfolt, rosszul szellőztethető helyiségekben és a tömegközlekedésben, valamint a közösségi kontaktusok korlátozását és a kézfertőtlenítő szerek használatát,
* úgy véli, hogy a járványügyi felügyeletet a közösségen belüli fertőzések intenzitására, a súlyos betegségek hatására és az oltóanyagok hatékonyságára vonatkozó megbízható becslésekre kell összpontosítani. A tagállamoknak stratégiákat kell kidolgozniuk az akut légzőszervi fertőzésekre vonatkozó elsődleges és másodlagos ellátáson alapuló sentinel surveillance rendszerek visszaállítására, kiegészítve más nyomonkövetési rendszerek, például szennyvízmegfigyelési rendszer megerősítésével. Az EU-nak és a tagállamoknak közösen kell kialakítaniuk egy egységes jelentéstételi rendszert,
* javasolja, hogy szervezzenek figyelemfelkeltő tevékenységeket annak érdekében, hogy a polgárok jobban megértsék az elfogadott intézkedéseket és azok jelentőségét. Az EU és a WHO anyagokat biztosíthatna ezekhez a tevékenységekhez,
* javasolja, hogy a tagállamok hozzanak létre egy nyomonkövetési és értékelési rendszert az álhírek kiszűrése és a szakmailag minősített információk feltüntetése érdekében, amelynek a polgárok anyanyelvén kell rendelkezésre állnia,
* javasolja, hogy készüljön egy olyan szakmai protokoll, mely magába foglalja a gyógyítás minden feladatát, és melynek állandóan frissített változata online formában is elérhető az EU valamennyi hivatalos nyelvén. A rehabilitációnak kiemelt szerepet kell kapnia a protokollban, és azt az illetékes egészségügyi szolgálatoknak kell kínálniuk, akár az iskolában, akár a munkahelyen.

|  |  |
| --- | --- |
| ***Kapcsolat:*** | *Valeria Atzori* |
| *Tel.:* | *00 32 2 546 87 74* |
| *E-mail:* | [*Valeria.Atzori@eesc.europa.eu*](mailto:Valeria.Atzori@eesc.europa.eu) |

* ***A nőkkel szembeni erőszak elleni küzdelem***

|  |  |
| --- | --- |
| **Előadó:** | José Antonio MORENO DÍAZ (Munkavállalók/ES) |
| **Társelőadó:** | Ody NEISINGH (Civil társadalmi szervezetek/NL) |
| **Hivatkozások:** | COM(2022) 105 final  EESC-2022-01395-00-00-AC | |

**Főbb pontok**

Az EGSZB:

* üdvözli azt a jogalkotási innovációt, amely szerint a nőkkel szembeni erőszak elleni küzdelemről szóló irányelv egy interszekcionális megközelítés jegyében jön létre. A társadalom részéről széles körű igény mutatkozott egy ilyen irányelvre,
* úgy véli, hogy az ilyen erőszak elleni küzdelemre irányuló politikák nem lehetnek semleges politikák, hanem azokat **világos és egyértelmű nemi szempontok** alapján kell kidolgozni, amelyeket úgy kell kialakítani, hogy megkönnyítsék e politikák szükségességének megértését, és elősegítsék hatékonyságukat,
* úgy véli, hogy **az irányelvnek ki kell terjednie a nők elleni erőszak minden formájára**, így többek között az intézményi erőszakra, a szexuális és reproduktív kizsákmányolásra, a munkahelyi zaklatásra, a nemi alapú családi erőszakra, a pszichoaktív anyagokkal történő befolyásolásra, az utcai zaklatásra, a nem és/vagy társadalmi nem alapján történő szexuális zaklatásra, a fogyatékossággal élő nők kényszersterilizálására,
* hangsúlyozza, hogy a nők elleni erőszakot az **EUMSZ 83. cikkének (1) bekezdésében említett, uniós bűncselekmények** közé kellene sorolni,
* véleménye szerint a **szociális párbeszédnek és a kollektív tárgyalásoknak** konkrét intézkedéseket kellene tartalmazniuk arra vonatkozóan, hogy garantálva legyen, hogy a nőkkel szembeni erőszak áldozatainak megmarad a munkája, illetve hogy biztosított legyen azoknak az áldozatoknak a munkaerőpiaci integrációja is, akiknek nincs munkájuk,
* hangsúlyozza, hogy mindemellett különös figyelmet kell fordítani a **fogyatékossággal élő nőkre, az etnikai és/vagy kulturális kisebbségekhez tartozó nőkre és lányokra, például a romákra és a migráns nőkre**, különösen a rendezetlen jogállású nőkre, valamint a háború elől menekülő lányokra és nőkre,
* arra kéri az Európai Bizottságot, hogy az **egészségügyi szolgáltatásokat**, köztük a szexuális és reproduktív egészségügyi szolgáltatásokat is vegye fel az áldozatoknak nyújtott alapvető segítő szakszolgálatok közé, és arra biztatja az összes uniós tagállamot, hogy sürgősen hárítsanak el minden akadályt a **sürgősségi fogamzásgátláshoz és a nemi erőszak utáni önkéntes terhességmegszakítást nyújtó szolgáltatásokhoz** való hozzáférés elől.

|  |  |
| --- | --- |
| ***Kapcsolat:*** | *Margherita Logrillo* |
| *Tel.:* | *00 32 2 546 90 99* |
| *E-mail:* | [*Margherita.Logrillo@eesc.europa.eu*](mailto:Margherita.Logrillo@eesc.europa.eu) |

* ***Nemek közötti egyenlőség***

|  |  |  |
| --- | --- | --- |
| **Előadó:** | Milena ANGELOVA (Munkáltatók/BG) | |
| **Hivatkozások:** | | feltáró vélemény a Tanács cseh elnökségének felkérésére  EESC-2022-01932-00-00-AC | |

**Főbb pontok**

Az EGSZB:

* hangsúlyozza, hogy a nemek közötti egyenlőség fenntartható javításának sikeressége a **nemek közötti egyenlőség egész életre kiterjedő kultúrájának** ápolásában áll, amely a teljes életciklust lefedi, és az egyes életszakaszok jellemzőihez és igényeihez igazított intézkedéseket biztosít,
* kéri a tagállamokat, hogy oktatáspolitikájukon keresztül mozdítsák elő a **nemi szempontból semleges oktatást**, tekintettel mind az ismeretekre, mind a szociális készségekre, valamint a nemi sztereotípiáktól mentes tanulási környezetet,
* azt ajánlja, hogy a tagállamok az Európai Bizottság támogatásával, valamint a szociális partnerekkel és a megfelelő civil társadalmi szervezetekkel együtt indítsanak **széles körű figyelemfelhívó és tájékoztató kampányt a nemek közötti egyenlőség egész életre kiterjedő kultúrájának népszerűsítésére**,
* úgy véli, hogy alapvető a nők általános munkaerőpiaci részvétele előtt álló akadályok felszámolása. A jogszabályi keretek mellett a gyakorlati szabályokat **a szociális partnerek közötti kollektív tárgyalások** kínálta lehetőségek felhasználásával kell meghatározni,
* alapvetően fontosnak tartja annak előmozdítását, hogy a nők vezetői pozíciókat töltsenek be a vállalkozásokban és az állami szervezetekben, és arra kéri a tagállamokat, az üzleti szervezeteket és a szociális partnereket, hogy indítsanak **nőknek szóló képzési és mentorprogramokat**,
* úgy véli, hogy a nők vállalkozása előtt álló akadályokat is fel kell számolni. A **forráshoz jutás** a vállalkozás előfeltétele, ezért biztosítani kell a nők egyenlő hozzáférését mind a magánfinanszírozáshoz, mind az állami finanszírozáshoz,
* kéri, hogy fordítsunk kellő figyelmet a nemek közötti egyenlőségre az **ukrajnai menekültek** helyzetének kezelésekor. Ez vonatkozik a gyermekek gondozáshoz való hozzáférésére és az oktatásban való részvételükre, a nők színvonalas foglalkoztatáson keresztül történő munkaerőpiaci integrációjára, valamint a szexuális és reproduktív egészségügyi szolgáltatásokhoz való hozzáférésre.

|  |  |
| --- | --- |
| ***Kapcsolat:*** | *Margherita Logrillo* |
| *Tel.:* | *00 32 2 546 90 99* |
| *E-mail:* | [*Margherita.Logrillo@eesc.europa.eu*](mailto:Margherita.Logrillo@eesc.europa.eu) |

# **KÖZLEKEDÉS, ENERGIA, INFRASTRUKTÚRA ÉS INFORMÁCIÓS TÁRSADALOM**

* ***Digitális identitás, adatszuverenitás és az igazságos digitális átálláshoz vezető út az információs társadalomban élő polgárok számára***

|  |  |
| --- | --- |
| **Előadó:** | Dumitru FORNEA (Munkavállalók/RO) |
|  | |
| **Hivatkozások:** | saját kezdeményezésű vélemény |
| EESC-2022-01011-00-00-AC |

**Főbb pontok**

Az EGSZB:

* úgy véli, hogy a digitális forradalom **nem ronthatja az emberek életét azáltal, hogy a benne való részvétel kötelezővé válik**. **Annál is inkább, mert a polgárok úgy érezhetik, hogy kénytelenek a digitális világ részévé válni, amely ugyanakkor nem egy demokratikusan vezérelt világ,**
* a digitális identitásnak, a digitális fizetési eszközöknek, valamint a virtuális és kiterjesztett valóságon alapuló platformoknak **fizikai létezésünk kiegészítő** **eszközeinek** kell maradniuk, és nem léphetnek teljes mértékben és erőszakosan más egzisztenciális minták helyébe,
* minden olyan kezdeményezésnek, amelynek célja a polgárok integrálása az európai digitális személyazonosító rendszerbe, **hatásvizsgálatokon és átfogó szociológiai felméréseken kell alapulnia**. A végső döntést **csak a polgárok tájékoztatáson alapuló, szabadon kifejezett jóváhagyásával szabad meghozni**,
* az EU-nak továbbra is éberen figyelnie kell a digitalizáció polgárokra, munkavállalókra és vállalkozásokra gyakorolt hatását. A mindenki által elfogadott, demokratikus és méltányos digitális társadalomnak figyelembe kell vennie a következőket: a globális technológiai infrastruktúra fenntartásához a hét minden napján, napi 24 órában szükséges rendkívül nagy mennyiségű energia, amellyel biztosítható a digitális rendszerhez való folyamatos és biztonságos hozzáférés,
* az emberi interakciók digitalizálásának és automatizálásának hatása az életminőségre és a munkafeltételekre. Egyértelmű, hogy a digitális eszközök hatással vannak az emberi kapcsolatokra, az elmagányosodásra, a mentális egészségre, a kognitív és érzelmi intelligenciára, valamint a társadalmi elidegenedésre,
* azok a politikai, gazdasági és társadalmi intézkedések, amelyek szükségesek ahhoz, hogy a társadalom alkalmazkodni tudjon a munkaerőpiacon bekövetkező, drámai léptékű mennyiségi változásokhoz,
* kiberbiztonság.

|  |  |
| --- | --- |
| ***Kapcsolat:*** | *Maja Radman* |
| *Tel.:* | *00 32 2 546 90 51* |
| *E-mail:* | [*Maja.Radmani@eesc.europa.eu*](mailto:Maja.Radmani@eesc.europa.eu) |

* ***Ellátásbiztonság és megfizethető energia***

|  |  |
| --- | --- |
| **Előadó:** | Alena MASTANTUONO (Munkáltatók/CZ) |
|  | |
| **Hivatkozások:** | COM (2022) 138 final |
| EESC-2022-02693-00-00-AC |

**Főbb pontok**

* Európának hatékony energiatervre van szüksége, amely energiahiány esetére különböző forgatókönyveket tartalmaz. Ezt az EU-nak és a tagállamoknak közösen kell kidolgozniuk, beleértve azt is, hogy az egyes forgatókönyvek esetén milyen válaszlépéseket kell tenni, illetve hogy miként lehet hatékonyan felhasználni és hogyan kellene továbbfejleszteni a meglévő energia-infrastruktúrát.
* A harmadik országok által szolgáltatott energia gazdasági és politikai befolyása hatással van az EU-ra. Most már egyértelmű, hogy csökkenteni kell az olyan országok által szállított energiától való túlzott függőséget, amelyek nem osztják az uniós értékeket. Az ideális megoldás az lenne, ha növelnénk Európában a nem fosszilis villamos energia termelését és felhasználását, hogy az kielégítse a villamosenergia-igényt.
* Az EGSZB létfontosságúnak tartja a fenntartható energiarendszereknek – vagyis az ellátásbiztonságnak, az elfogadható költségeknek és áraknak, valamint a környezeti fenntarthatóságnak – a folyamatos és következetes szem előtt tartását.
* Sürgősségi intézkedésként a fogyasztóknak nyújtott közvetlen támogatás a legreálisabb lehetőség. A válság enyhítését célzó valamennyi támogatási intézkedésnek ideiglenesnek kell lennie, és a leghátrányosabban érintett csoportokra: a polgárokra, a kisvállalkozásokra és az energiaigényes iparágakra kell irányulnia. A fogyasztóknak ki kell majd venniük a részüket a gázfogyasztás csökkentését célzó erőfeszítésekből.
* A helyzet megoldására csak átmeneti jellegű intézkedéseket kellene alkalmazni a tagállamokban, elkerülendő az uniós piacok túl hosszú ideig tartó torzítását. Az energiaforrások szén-dioxid-kibocsátásának csökkentését továbbra is kiemelt célkitűzésnek kell tekinteni.

|  |  |
| --- | --- |
| ***Kapcsolat:*** | *Francesco Napolitano* |
| *Tel.:* | *00 32 2 546 89 21* |
| *E-mail:* | [*Francesco.Napolitano@eesc.europa.eu*](mailto:Francesco.Napolitano@eesc.europa.eu) |

* ***Az ukrán vezetői engedélyek elismerése***

|  |  |  |  |
| --- | --- | --- | --- |
| |  |  | | --- | --- | | **C kategóriás vélemény** |  | | |
| **Hivatkozások:** | COM(2022) 313 final |
| EESC-2022-03334-00-00-AC |

**Főbb pontok**

Mivel az EGSZB megfelelőnek tartja a javaslat tartalmát, és részéről további megjegyzést nem kíván hozzáfűzni, úgy határozott, hogy a javaslattal kapcsolatban támogató véleményt bocsát ki.

|  |  |
| --- | --- |
| ***Kapcsolat:*** | *Antonio Ribeiro Pereira* |
| *Tel.:* | *00 32 2 546 93 63* |
| *E-mail:* | [*Antonio.RibeiroPereira@eesc.europa.eu*](mailto:Antonio.RibeiroPereira@eesc.europa.eu) |

* ***Irányelv az energiahatékonyságról***

|  |  |  |  |
| --- | --- | --- | --- |
| |  |  | | --- | --- | | **C kategóriás vélemény** |  | | |
| **Hivatkozások:** | COM(2021) 222 final |
| EESC-2022-03411-00-00-AC |

**Főbb pontok**

Mivel az EGSZB megfelelőnek tartja a javaslat tartalmát, és részéről további megjegyzést nem kíván hozzáfűzni, úgy határozott, hogy a javaslattal kapcsolatban támogató véleményt bocsát ki.

|  |  |
| --- | --- |
| ***Kapcsolat:*** | *Giorgia Bordignon* |
| *Tel.:* | *00 32 2 546 85 35* |
| *E-mail:* | [*Giorgia.Bordignon@eesc.europa.eu*](mailto:Giorgia.Bordignon@eesc.europa.eu) |

# **EGYSÉGES PIAC, TERMELÉS ÉS FOGYASZTÁS**

* ***Fogyasztók és zöld átállás***

|  |  |
| --- | --- |
| **Előadó:** | Thierry LIBAERT (Civil társadalmi szervezetek/FR) |
| **Társelőadó:** | Gonçalo LOBO XAVIER (Munkáltatók/PT) |
|  | |
| **Hivatkozások:** | COM(2022) 143 final  EESC-2022-01950-00-00-AC |

**Főbb pontok**

Az EGSZB:

* hangsúlyozza, hogy **az információkat rendszeresen a fogyasztók rendelkezésére kell bocsátani**,
* sürgeti az Európai Bizottságot, hogy **tegyen tanúbizonyságot ambíciójáról azzal, hogy jogszabályban rögzíti a javíthatóság jelölésének elvét a szórakoztatóelektronikai termékek és az elektromos háztartási gépek esetében**,
* úgy véli, hogy az Európai Bizottságnak **a termékek tartósságának egyszerű és összehangolt feltüntetésére irányuló elv érvényesítésében is előrelépést kell elérnie** az elkövetkező években,
* véleménye szerint **támogatni kell az új szerelők képzését és a jelenleg aktívak képességeinek fejlesztését**,
* arra is kéri Európát, hogy **csökkentse a nyersanyagoktól való függőségét annak érdekében, hogy megerősítse javítási képességét és pótalkatrészekkel való ellátottságát**,
* úgy véli, hogy **a fogyasztót jobban meg kell védeni a kötelező, illetve a kereskedelmi jótállás fogalmának összekeverésétől**, valamint **elő kell segíteni a javítás elsőbbségét az új termékre cseréléssel szemben** anélkül azonban, hogy korlátoznák a fogyasztók szabad választását a jogorvoslati lehetőségek tekintetében,
* úgy gondolja, hogy **a fogyasztói szerepvállaláson kívül a megtévesztő reklám elleni jobb védekezést is meg kell erősíteni**,
* véleménye szerint szükség van **a környezeti állítások ellenőrzésére szolgáló kapacitások megerősítésére** is,
* úgy véli, hogy az Európai Bizottságnak **nagyobb hangsúlyt kellene fektetnie az uniós ökocímkére** és a címkézés terén a tanúsítási eljárások szükségességére,
* kéri az EU-t, hogy **erősítse meg a termékek környezeti jellemzőivel kapcsolatban bejelentést tévő személyek védelmét, továbbá**
* arra kéri az Európai Bizottságot, hogy **a felelős fogyasztás kérdéseivel kapcsolatban fokozza a fogyasztói tudatosságot**.

|  |  |
| --- | --- |
| ***Kapcsolat:*** | *Marie-Laurence Drillon* |
| *Tel.:* | *00 32 2 546 83 20* |
| *E-mail:* | [Marie-Laurence.Drillon@eesc.europa.eu](mailto:Marie-Laurence.Drillon@eesc.europa.eu) |

* ***Fenntartható vállalatirányítás***

|  |  |
| --- | --- |
| **Előadó:** | Antje GERSTEIN (Munkáltatók/DE) |
|  | |
| **Hivatkozások:** | COM(2022) 71 final  EESC-2022-01327-00-00-AC |

**Főbb pontok**

Az EGSZB:

* üdvözli a javaslatot, és úgy véli, hogy az fontos lépés egy olyan, a fenntartható vállalatirányításra és a vállalati átvilágításra vonatkozó koherens uniós jogalkotási keret létrehozása felé, amely a vállalkozások és az igazgatók kötelességének tekinti és ezzel előmozdítja az emberi jogok tiszteletét, illetve egyenlő versenyfeltételek biztosítására törekszik az EU-ban,
* hangsúlyozza az üzleti vállalkozások emberi jogi felelősségére vonatkozó ENSZ-irányelvek fontosságát, és szakpolitikai koherenciát szorgalmaz a nemzeti politikák és az olyan európai jogszabályok között, amelyek hasonló területeket fednek le vagy szintén tartalmaznak átvilágításra vonatkozó szabályokat,
* felhívja a figyelmet arra, hogy a politikai döntéshozóknak szem előtt kell tartaniuk az mkkv-k kihívásokkal teli helyzetét, és biztosítaniuk kell, hogy amint hatályba lépnek az átvilágítási kötelezettségre vonatkozó jogszabályok, európai és nemzeti szinten egyaránt rendelkezésre álljanak támogatási eszközök;
* hangsúlyozza, hogy a vállalati átvilágítás olyan folyamat, amelynek sikeréhez fontos, hogy bevonják a szakszervezeteket és a munkavállalók képviselőit,
* aggodalmát fejezi ki amiatt, hogy az Európai Bizottság javaslata számos nem egyértelmű jogi fogalmat tartalmaz, amelyek szabadon értelmezhetők. Ezért úgy véli, hogy pontosabban meg kell határozni ezeket a fogalmakat,
* fel kell ismerni, hogy az átvilágítás kockázatalapú megközelítést igényel, és magában foglalhatja a kockázatértékelésen alapuló rangsorolást.

|  |  |
| --- | --- |
| ***Kapcsolat:*** | *Claudia Drewes-Wran* |
| *Tel.:* | *00 32 2 546 80 67* |
| *E-mail:* | [Claudia.Drewes-Wran@eesc.europa.eu](mailto:Claudia.Drewes-Wran@eesc.europa.eu) |

* ***Kkv-k, szociális vállalkozások, kézművesek és szabadfoglalkozásúak: „Irány az 55%!”***

|  |  |
| --- | --- |
| **Előadó:** | Milena ANGELOVA (Munkáltatók/BG) |
| **Társelőadó:** | Rudolf KOLBE (Civil társadalmi szervezetek/AT) |
|  | |
| **Hivatkozások:** | saját kezdeményezésű vélemény  EESC-2022-01049-00-00-AC |

**Főbb pontok**

Az EGSZB:

* úgy véli, hogy a mikro-, kis- és középvállalkozások (mkkv-k) sürgős támogatásra szorulnak **a zöld átállás** lehető legjobb **megértése és kezelése érdekében,**
* kéri egy olyan, **nagymértékben testreszabott megoldásokból, valamint jól célzott szakpolitikákból és intézkedésekből** álló átfogó program kidolgozását, amelynek célja, hogy támogassa az mkkv-kat az üzleti műveleteik és tevékenységük kapcsán a zöldre váltás és a jogszabályoknak való megfelelés terén felmerülő valamennyi kérdésben,
* úgy véli, hogy az mkkv-k azonnali és célzott rövid távú támogatása kulcsfontosságú a világjárványt követő **gazdasági talpra állásuk előmozdításához** és ahhoz, hogy **segítséget kapjanak az ukrajnai orosz invázió következményeinek** – például a magas energiaáraknak, valamint a nyersanyag- és termékhiánynak – **a kezeléséhez,**
* javasolja, hogy az mkkv-k erőforrás-hatékonyságának javítása érdekében **hozzanak létre „körforgásos központokat” a különböző régiókban.** A cél az volna, hogy erősítsük az ágazatokon átnyúló együttműködést a vállalkozások között, és elősegítsük az új gyakorlatok és eljárások kifejlesztését, beleértve az új technológiák demonstrálását is,
* arra kéri az EU-t és a tagállamokat, hogy **gyorsítsák fel az mkkv-k zöld beruházásait** azáltal, hogy támogató, kiszámítható és ösztönző szabályozási környezetet alakítanak ki,
* kiemeli, hogy **szoros együttműködésre van szükség az oktatási szolgáltatók és az mkkv-k között** a zöld átálláshoz szükséges kompetenciákat és készségeket – többek között az alkalmazottak és a vállalkozók továbbképzése és átképzése révén – biztosító képzés formálásában,
* sürgeti **az mkkv-k által kidolgozott zöld megoldások kereskedelmének előmozdítását,** többek között **a közbeszerzés keretében is.**

|  |  |
| --- | --- |
| ***Kapcsolat:*** | *Dalila Bernard* |
| *Tel.:* | *00 32 2 546 84 38* |
| *E-mail:* | [Dalila.Bernard@eesc.europa.eu](mailto:Dalila.Bernard@eesc.europa.eu) |

* ***Az európai cselekvés hiányából fakadó költségek – az egységes piac előnyei***

|  |  |
| --- | --- |
| **Előadó:** | Philip VON BROCKDORFF (Munkavállalók/MT) |
| **Társelőadó:** | Emilie PROUZET (Munkáltatók/FR) |
|  | |
| **Hivatkozások:** | feltáró vélemény a Tanács cseh elnökségének felkérésére  EESC-2022-01691-00-00-AC |

**Főbb pontok**

Az EGSZB:

* úgy véli, hogy az egységes piac a jólét társadalmi és gazdasági konvergencia révén történő javításáról szól, amelynek célja az egyenlőtlenségek csökkentése és annak biztosítása, hogy a súlyosbodó társadalmi egyenlőtlenségek végül ne váljanak az európai integráció útjában álló komoly akadályokká,
* véleménye szerint a belső piacot potenciálisan akadályozó nemzeti jogszabályi szövegekről értesíteni kell az Európai Bizottságot, és véleményezni és értékelni kell azokat,
* kéri a már megtárgyalt és megszavazott irányelvek – például a minőségi jogalkotási csomag – hatékony végrehajtását és érvényesítését is,
* úgy véli, hogy a digitális szolgáltatásokról szóló jogszabály és a digitális piacokról szóló jogszabály kulcsfontosságú lépést jelent a digitális piacok szolgáltatói közötti egyenlő versenyfeltételek megteremtésében,
* összehangolt megközelítést javasol a tagállamok között az ukrajnai válság által érintett termékek forgalmazásával kapcsolatban,
* megjegyzi, hogy az EU-nak még mindig 27 tőke- és pénzügyi piaca van, amelyek nem működnek egyként, ez pedig korlátozza az egységes piac lehetőségeit,
* azon a véleményen van, hogy „nyitott stratégiai autonómiát” kell alkalmazni, különösen a kulcsfontosságú ágazatokban.

|  |  |
| --- | --- |
| ***Kapcsolat:*** | *Claudia Drewes-Wran* |
| *Tel.:* | *00 32 2 546 80 67* |
| *E-mail:* | [Claudia.Drewes-Wran@eesc.europa.eu](mailto:%20Claudia.Drewes-Wran@eesc.europa.eu) |

# **MEZŐGAZDASÁG, VIDÉKFEJLESZTÉS ÉS KÖRNYEZETVÉDELEM**

* ***Az uniós földrajzi jelzések rendszerének felülvizsgálata***

|  |  |
| --- | --- |
| **Előadó:** | Decebal-Ștefăniță PADURE (Munkáltatók/RO) |
|  |  |
| **Hivatkozások:** | COM(2021) 134 final  EESC-2021-06620-00-00-AC |

**Főbb pontok**

Az EGSZB:

* üdvözli az Európai Bizottság kezdeményezését, amellyel olyan új rendeletre irányuló javaslatot terjeszt elő, amely megerősítené a mezőgazdasági termékek, szeszes italok és borok földrajzi árujelzőinek jelenlegi rendszerét. A földrajzi árujelzőknek a vidéki térségek fejlődéséhez, valamint közösségi, táji és kulturális örökségük megőrzéséhez való hozzájárulása alapvető fontosságú, így helyénvaló, hogy rendszerük a lehető legjobb és leghatékonyabb legyen. Ez a munka egyes régiókhoz kapcsolódik, amelyek szakértelme, sajátos jellemzői és kultúrája már jóval azelőtt is létezett, hogy uniós jogalapot határoztak volna meg hozzá. Alapvető fontosságú ennek a rendszernek a megőrzése és a minél magasabb szintű védelem biztosítása,
* úgy véli, hogy a földrajzi árujelzők igen sajátos rendszert alkotnak, amelyben a földrajzi árujelző sokkal többet jelent egy szellemitulajdon-jognál, így nem kezelhető védjegyként. Az EGSZB ezért arra kéri az uniós intézményeket, hogy gondosan mérjék fel annak szükségességét és hozzáadott értékét, hogy a földrajzi árujelzők kezelésével kapcsolatos feladatokat a Mezőgazdasági és Vidékfejlesztési Főigazgatóságról egy külső ügynökségre ruházzák át. Fontos lenne annak értékelése is, hogy a kijelölt ügynökség rendelkezik-e az átruházott feladatok szakszerű ellátásához szükséges szakértelemmel és tudással. Továbbra is a Mezőgazdasági és Vidékfejlesztési Főigazgatóságnak kell a földrajzi jelzések kezeléséért felelős legfőbb szereplőnek lennie,
* úgy véli, hogy a hatáskörök átruházását a rendelet főszövegében részletesen szabályozni kell, és az adminisztratív feladatokra kell korlátozni. A földrajzi árujelzők alkalmazására, módosítására, törlésére vagy kifogásolására vonatkozó minden döntést szigorúan a Mezőgazdasági és Vidékfejlesztési Főigazgatóság hatáskörében kell tartani,
* arra kéri a társjogalkotókat, hogy a rendeletbe foglaljanak bele olyan intézkedéseket, amelyekkel népszerűsíteni lehet a földrajzi árujelzők rendszerét a termelők körében, különösen a földrajzi árujelzők rendszerében alulreprezentált régiókban.

|  |  |
| --- | --- |
| ***Kapcsolat:*** | *Arturo Iñiguez* |
| *Tel.:* | *00 32 2 546 87 68* |
| *E-mail:* | [*Arturo.Iniguez@eesc.europa.eu*](mailto:Arturo.Iniguez@eesc.europa.eu) |

* ***A fenntartható termékekre vonatkozó kezdeményezés, beleértve a környezetbarát tervezésről szóló irányelvet is***

|  |  |
| --- | --- |
| **Előadó:** | Thomas WAGNSONNER (Munkavállalók/AT) |
|  | |
| **Hivatkozások:** | COM(2022) 140 – 142 final  EESC-2022-00598-00-00-AC |

**Főbb pontok**

Az EGSZB:

* nagyra értékeli a körforgásos gazdaságra vonatkozó cselekvési tervben foglalt harmonizált javaslatokat, és a jelen véleményében különösen **támogatja az utat, amely a termékek fenntarthatóbbá tételéhez vezet.** Ugyanakkor rámutat arra, hogy a környezettudatos tervezésről szóló új rendeletjavaslat a számos, felhatalmazáson alapuló jogi aktus miatt hosszabb szakaszokon továbbra is bizonytalan,
* **gyorsabb és ambiciózusabb végrehajtást** javasol, de külön felhívja a figyelmet arra, hogy ez a körforgásos gazdaságon alapuló út csak valamennyi gazdasági szereplő – termelők, fogyasztók, munkavállalók – és a hatóságok megfelelő bevonásával és tájékoztatásával lehet sikeres,
* üdvözli a rendelet új elemeit, mint például **a hatály kiterjesztését,** az új környezettudatos tervezési követelményeket (tartósság, javíthatóság, újrafeldolgozás, környezeti hatás, CO2‑kibocsátás stb.), illetve **a digitális termékútlevél és a címkék segítségével megvalósuló tájékoztatási követelményeket,** melyeket illetően – különösen a fogyasztók tekintetében – hangsúlyozza a helyes és megfelelő tájékoztatás fontosságát,
* támogatja az eladatlan – azaz: új, visszaküldött vagy javítható – **áruk megsemmisítésének tilalmát**. Üdvözli továbbá, hogy a rendelet a körforgásos csomaggal együttesen fellép az olyan, valós problémák ellen, mint például a „zöldrefestés” vagy az elavulás,
* pártolja **a környezettudatos tervezéssel foglalkozó fórumot,** egy támogató szervet, amely számos feladatot lát el a végrehajtás során. Itt minden érdekelt félnek és a civil társadalom képviselőinek (a szociális partnereket is beleértve) lehetőséget kell adni arra, hogy a folyamat javítására vonatkozó ötletekkel és javaslatokkal álljanak elő,
* tisztában van azzal, hogy ez **kihívások elé állítja a gyártókat és a vállalatokat,** különösen a kkv-kat, és mindenképpen fontos, hogy kerüljük a szükségtelen adminisztratív terheket. A fenntartható termékszabványok révén alighanem egy új „Made in Europe” európai termékszint elérésére is van esély,
* kiemeli, hogy a megfelelőségi nyilatkozat és az önszabályozás eszközei teret engednek **a vállalkozások fellépéseinek,**
* sajnálattal állapítja meg, hogy **a rendelet nem foglalkozik a társadalmi vetülettel.** A vállalati átvilágításról szóló irányelvre irányuló európai bizottsági javaslatra való hivatkozás nem tűnik elegendőnek.

|  |  |
| --- | --- |
| ***Kapcsolat:*** | *Caroline Verhelst* |
| *Tel.:* | *00 32 2 546 94 97* |
| *E-mail:* | [Caroline.Verhelst@eesc.europa.eu](mailto:%20Caroline.Verhelst@eesc.europa.eu) |

* ***Az ipari kibocsátásokról szóló irányelv (IED) és az Európai PRTR-ről szóló rendelet felülvizsgálata***

|  |  |
| --- | --- |
| **Előadó:** | Stoyan TCHOUKANOV (Civil társadalmi szervezetek/BG) |
|  | |
| **Hivatkozások:** | COM(2022) 156 – 157 final  EESC-2022-02403-00-00-AC |

**Főbb pontok**

Az EGSZB:

* egyetért azzal, hogy az **ipari kibocsátásokról szóló irányelv** következetes politikai megközelítést jelent az **ökoszisztémák és az emberi egészség védelmére** nézve, mivel az agráripari létesítményekből származó valamennyi releváns potenciális szennyezésre kiterjed, jól integrált módon, ágazatonként,
* hangsúlyozza, hogy az ipari kibocsátásokról szóló irányelv felülvizsgálatának célja az ipar mélyreható átalakításának ösztönzése egy olyan **tiszta környezet megvalósítása érdekében, amely javítja a közegészségügyet és támogatja az európai zöld megállapodás szerinti szennyezőanyag-mentességi célkitűzést,**
* megállapítja, hogy az ipari kibocsátásokról szóló irányelvet nem minden tagállam ültette át következetesen, ami aláássa annak célkitűzéseit,
* egyetért az Európai Számvevőszékkel abban, hogy **„a szennyező fizet” elv** jelentését egyértelműen meg kell határozni. A társadalmi előnyök arányaival szemben pénzben kifejezett gazdasági költségek mellett az átláthatóság és a teljesség érdekében a társadalmi költségek és a társadalmi és környezeti előnyök mutatóinak a viszonyát is elemezni kell,
* hangsúlyozza az **európai zöld megállapodásban** meghatározott azon törekvéseket, hogy új intézkedéseket hozzanak a nagy agráripari létesítményekből származó szennyezés kezelésére azáltal, hogy **aktualizálják az ipari létesítményekből származó szennyezőanyag-kibocsátást szabályozó fő uniós eszköz ipari kibocsátásokra vonatkozó uniós szabályait, valamint hogy hozzájáruljanak több fenntartható fejlődési cél eléréséhez**,
* javasolja, hogy az ipari kibocsátásokról szóló irányelv különböző iparágakra gyakorolt hatását pontosabban határozzák meg, mivel az **ipari kibocsátásokról szóló irányelv végrehajtása során a különböző mezőgazdasági ágazatokban** eltérő körülményeket kell figyelembe venni,
* üdvözli az ipari kibocsátások portáljának létrehozását, amelynek célja, hogy **az uniós polgárok számára hozzáférést biztosítson olyan környezeti adatokhoz, amelyek lehetővé teszik számukra, hogy tájékozottan vegyenek részt** az EU fő (agrár)ipari tevékenységeire vonatkozó **környezetvédelmi döntéshozatalban**.

|  |  |
| --- | --- |
| ***Kapcsolat:*** | *Caroline Verhelst* |
| *Tel.:* | *00 32 2 546 94 97* |
| *E-mail:* | [Caroline.Verhelst@eesc.europa.eu](mailto:%20Caroline.Verhelst@eesc.europa.eu) |

# **KÜLKAPCSOLATOK**

* ***Akcióban az új EU–USA Kereskedelmi és Technológiai Tanács***

|  |  |
| --- | --- |
| **Előadó:** | Timo VUORI (Munkáltatók/FI) |
| **Társelőadó:** | Tanja BUZEK (Munkavállalók/DE) |
|  | |
| **Hivatkozások:** | saját kezdeményezésű vélemény  EESC-2022-00726-00-00-AC |

**Főbb pontok**

* Az új EU–USA Kereskedelmi és Technológiai Tanács (TTC) központi szerepet tölthet be abban a menetrendben, amely transzatlanti partnerségünk megbízható együttműködési csatornákkal való újraindítására irányul. A TTC fontos fórum lehet az EU és az USA közötti kétoldalú kereskedelmi és beruházási kapcsolatainkban fennálló akadályok leküzdéséhez, valamint stratégiai platformként szolgálhat értékeink védelméhez és a globális kereskedelmi zavarok kezeléséhez.
* Viharos geopolitikai időkben nagy a felelősségünk abban a tekintetben, hogy a kereskedelem és a technológia terén olyan korszerű együttműködési keretet mozdítsunk elő, amely támogatja a nyitott és fenntartható gazdaságot, a szabad és tisztességes kereskedelmet, valamint tiszteletben tartja a demokratikus értékeket, a tisztességes munkát és az emberi jogokat.
* A kereskedelem és a technológia nem csupán szabályozási kérdésekről szól, hanem az egyetemes értékek világszerte történő védelmének és előmozdításának alapvető eszközeiről is. A TTC egyedülálló lehetőséget kínál a kereskedelem és a technológia terén folytatott olyan stratégiai együttműködésre, amely meghaladja a jelenlegi ad hoc együttműködési megállapodásokat.
* A transzatlanti partnereknek gyorsan meg kell találniuk a módját annak, hogy – többek között globális érték- és ellátási láncaink és energiabiztonságunk biztosítása révén – megerősítsék nyitott demokratikus társadalmaink rezilienciáját, különös tekintettel az orosz energia- és nyersanyag-ellátás helyettesítésének sürgető szükségességére. Nagyobb erőfeszítéseket kell tenniük annak érdekében, hogy megerősítsék a multilateralizmust és kezeljék az éghajlatváltozással kapcsolatos kihívásokat, biztosítsák a szabad és tisztességes kereskedelem aláásásának megelőzését, és megakadályozzák az önkényuralmi államok által okozott piaci zavarokat.
* A TTC keretében az EU-nak és az USA-nak stratégiaibb és horizontálisabb megközelítést, valamint olyan együttműködést kell megcéloznia, amely nem kreál szükségtelen silómentalitást. Az EGSZB üdvözli a háromoldalú kereskedelmi és munkaügyi párbeszéd bejelentését, de sürgeti az Európai Bizottságot, hogy foglalkozzon a munkaügyi demokrácia kiegyensúlyozatlanságával, mivel hat alapvető ILO-egyezményt nem erősítettek meg. A tíz munkacsoportnak az együttműködés holisztikus és hatékonyan koordinált megközelítésére kell törekednie.
* Az átláthatóság és az érdekelt felek határozott szerepvállalása az Atlanti-óceán mindkét partján az egyetlen módja annak, hogy a TTC elérje céljait. Az EGSZB aktívan részt vesz a TTC struktúráiban, és arra törekszik, hogy – mint egyedülálló helyzetben lévő civil társadalmi szereplő – részt vegyen a TTC miniszteri találkozóin.

|  |  |
| --- | --- |
| ***Kapcsolat:*** | *Gunilla Fevre-Burdy* |
| *Tel.:* | *00 32 2 546 91 08* |
| *E-mail:* | [*Gunilla.Sandberg@eesc.europa.eu*](mailto:Gunilla.Sandberg@eesc.europa.eu) |

* ***Ifjúságpolitika a Nyugat-Balkánon***

|  |  |
| --- | --- |
| **Előadó:** | Ionuţ SIBIAN (Civil társadalmi szervezetek/RO) |
| **Társelőadó:** | Andrej ZORKO (Munkavállalók/SI) |
|  | |
| **Hivatkozások:** | saját kezdeményezésű vélemény  EESC-2022-00778-00-00-AC |

**Főbb pontok**

Az EGSZB:

* arra kéri a nyugat-balkáni partnerországok kormányait, hogy **kövessék az EU legfontosabb ifjúságpolitikai dokumentumait**, és **továbbra is fektessenek be a kutatási eredményeken alapuló ifjúságpolitikai intézkedésekbe**, amelyek kezelik a fiatalok fejlődésével kapcsolatos kihívásokat. Ahhoz, hogy pozitív változások induljanak el és javuljon a fiatalok helyzete, előfeltétel, hogy elegendő és átlátható **költségvetési előirányzatokat különítsenek el az ifjúságpolitika fejlesztésére**,
* kulcsfontosságúnak tartja, hogy **a szociális jogoknak és a fiatalok kilátásainak javítását célzó szélesebb körű reformok** megvalósítása érdekében bevonják a szociális partnereket és a civil társadalmi szervezeteket. Nemzeti és ágazati szinten arra kéri a Nyugat-Balkán **szociális partnereit**, hogy **aktívan vonják be a fiatalokat** valamennyi tevékenységükbe, beleértve a kollektív tárgyalásokat is,
* kéri, hogy a megerősített ifjúsági garanciáról szóló tanácsi ajánlásoknak megfelelően valósítsák meg **a Nyugat-Balkánon az ifjúsági garanciát**, **partnerségben az ifjúsági garancia nyújtói és az érintett érdekelt felek között**, és szorgalmazza **az állami foglalkoztatási szolgálatok kapacitásainak növelését**,
* szorgalmazza **az uniós programok és regionális struktúrák megerősítését** azzal a céllal, hogy oktatási, mobilitási, önkéntességgel kapcsolatos és foglalkoztatási lehetőségek biztosításával több fiatalt érjenek el a Nyugat-Balkánon. Az EU-nak támogatnia kell a Nyugat-Balkánt **azon kiemelt területek és irányvonalak meghatározásában, amelyek elősegíthetik a változásokat** valamennyi nyugat-balkáni ország polgárai, különösen a fiatalok számára, valamint alaposabban meg kell vizsgálnia, hogyan lehetne **támogatni az érintett ifjúsági struktúrákat a Nyugat-Balkánon**, lehetővé téve **a regionális ifjúságpolitikai párbeszédet**,
* arra kéri az EU-t, hogy továbbra is támogassa a Nyugat-Balkánt **a fiatalok részvételének javításában**, tekintettel arra, hogy az oktatási vagy képzési mobilitás és **a fiatalok polgári és politikai szerepvállalása** között pozitív összefüggés figyelhető meg,
* ismételten hangsúlyozza, hogy a fiatalok fontos szerepet játszanak a Nyugat-Balkán jövőjében, ezért fontosak a **konkrét intézkedések annak szolgálatában, hogy a régió olyan hely legyen, ahol kilátások és lehetőségek nyílnak, amelyeknek köszönhetően a fiatalok a térségben maradhatnak és boldogulhatnak**.

|  |  |
| --- | --- |
| ***Kapcsolat:*** | *David Hoić* |
| *Tel.:* | *00 32 2 546 90 69* |
| *E-mail:* | [*David.Hoic@eesc.europa.eu*](mailto:David.Hoic@eesc.europa.eu) |

* ***A szervezett civil társadalom szerepe az Afrikai, Karibi és Csendes-óceáni Államok Szervezete (AKCSÁSZ) és az EU közötti új megállapodásban, beleértve a gazdasági partnerségi megállapodások helyét is ebben a keretben – elemzés***

|  |  |
| --- | --- |
| **Előadó:** | Carlos Manuel TRINDADE (Munkavállalók/PT) |
|  |  |
| **Hivatkozások:** | saját kezdeményezésű vélemény  EESC-2022-00344-00-00-AC |

**Főbb pontok**

Az EGSZB:

* nagy vonalakban támogatja ezt az **új megállapodást**, és reméli, hogy a felek azt mihamarabb aláírhatják. Üdvözli, hogy a felek jelentős erőfeszítéseket és fontos kötelezettségvállalásokat tettek, amelyekhez **az ENSZ fenntartható fejlődési céljait használták referenciakeretként**,
* rámutat, hogy a civil társadalmi szervezetek/szociális partnerek olyan, törvényileg szabályozott és formalizált módon működő intézményi mechanizmusokkal rendelkeznek, amelyeken keresztül – bárhogy is nevezzék őket: gazdasági, szociális és kulturális bizottságnak, tanácsadó testületnek, fórumnak, platformnak, civil társadalmi szervezeti hálózatnak, állandó konferenciának vagy bármi másnak – **a civil párbeszédet folytató civil társadalmi szervezetek és a szociális párbeszédben részt vevő szociális partnerek** elkötelezettségükből kifolyólag hozzájárulhatnak a **nyilvános és demokratikus színtéren folyó vitához**,
* azt javasolja, hogy az Európai Bizottság tűzze ki célul **négy intézményi mechanizmus** létrehozását: egyet az Európai Unió és az AKCSÁSZ között, egy másodikat az EU és Afrika között, egy harmadikat az EU és a karibi térség, egy negyediket pedig az EU és a csendes-óceáni térség között,
* azt javasolja továbbá az Európai Bizottságnak, hogy **a GPM-ek keretében hozzanak létre tanácsadó bizottságokat**,
* mindenképpen azt javasolja, hogy az Európai Bizottság biztosítson pénzügyi eszközöket **az AKCS-államokban működő civil társadalmi szervezetek és szociális partnerek valós helyzetével foglalkozó elemző és előrejelző programok és projektek** támogatására, figyelembe véve ezen szervezetek nyomásgyakorlási képességük, technikai stabilitásuk és a tervezett intézményi mechanizmusok bevezetése terén felmerülő igényeit,
* erőteljesen sürgeti az Európai Bizottságot, hogy támogassa **az EGSZB EU‑AKCS nyomonkövetési bizottságának** munkáját, amely az egyetlen olyan intézményi mechanizmus, amely az új EU–AKCSÁSZ megállapodás keretében jelenleg létezik, és amely nagyobb szerepet fog játszani ebben a folyamatban, többek között strukturált párbeszéd keretében, hogy i. az intézmények rendelkezésére bocsássa a **vonatkozó jelentéseket, tervezeteket és véleményeket**, ii. **mozgósítsa az AKCS-országok érdekelt feleit**, és iii. hozzájáruljon **a tervezett intézményi mechanizmusok bevezetéséhez**.

|  |  |
| --- | --- |
| ***Kapcsolat:*** | *Cédric Cabanne* |
| *Tel.:* | *00 32 2 546 93 55* |
| *E-mail:* | [*Cédric.Cabanne@eesc.europa.eu*](mailto:Cédric.Cabanne@eesc.europa.eu) |

# **IPARI SZERKEZETVÁLTÁS KONZULTATÍV BIZOTTSÁGA**

* ***Textilstratégia***

|  |  |
| --- | --- |
| **Előadó:** | Florian MARIN – 86. cikk (2) bekezdés (Dumitru FORNEA helyett) (Munkavállalók/RO) |
| **Társelőadó:** | Antonello PEZZINI (IT/1. kat.) |
|  | |
| **Hivatkozások:** | COM(2022) 141 final  EESC-2022-01663-00-00-AC |

**Főbb pontok**

Az EGSZB:

* úgy látja, hogy a textilipar hozzájárulhat az uniós környezetvédelmi célokhoz, és elszámoltathatónak kell lennie környezeti hatásáért,
* hangsúlyozza, hogy meg kell teremteni a megfelelő egyensúlyt a textilgyártók életciklus végi költségei és az ipar versenyképessége között,
* támogatja, hogy átfogó címkézési követelményeket vezessenek be a textiltermékek újrafeldolgozásának mértékére és környezeti lábnyomára vonatkozóan, ez ugyanis arra ösztönözheti a fogyasztókat, hogy a mennyiség helyett fenntartható termékeket és minőséget válasszanak. Mindehhez azonban alapos hatásvizsgálat és nagyszabású európai szintű tájékoztató kampány kell,
* kritikával illeti a tisztességtelen versennyel kapcsolatos gyakorlatokat, és kéri az importált termékek fokozott piacfelügyeletét, valamint jobb koordinációt és együttműködést szorgalmaz a végrehajtó hatóságok között,
* olyan intézkedéseket szorgalmaz, amelyek biztosítják az egyensúlyt a textilellátási láncok szereplői között. Emellett olyan gyakorlatok bevezetését is javasolja, amelyek a globális fenntarthatóság szempontjából már beváltak,
* úgy véli, hogy meg kell erősíteni a meglévő és jövőbeli kereskedelmi megállapodásokat, az általános preferenciarendszerben pedig – a fejlődő országokra vonatkozóan – rendelkezéseket kell bevezetni a fenntarthatóság és az emberi jogok védelmére,
* arra számított, hogy nagyobb hangsúlyt kapnak az ágazat szociális szempontjai, különös tekintettel a munkavállalói jogokra és a kollektív tárgyalásokra,
* rámutat, hogy az ellenőrzéseket végző intézményeknek megfelelő kapacitásokra van szükségük a hatékony ellenőrzés biztosítása értekében,
* egyetért azzal, hogy el kell végezni minden uniós vállalat kötelező átvilágítását, és külön támogatást kell nyújtani a kkv-knak ahhoz, hogy megfeleljenek az előírásoknak,
* szigorú intézkedéseket szorgalmaz, amelyek megtiltják a gazdasági kapcsolatokat a gyermekmunkát alkalmazó vagy a tisztességes munkakörülményeket nem biztosító cégekkel,
* úgy látja, hogy a kiterjesztett gyártói felelősség jövőbeli rendszerének a hamis körforgási folyamatok helyett a textilszálak visszanyerésére irányuló újrafeldolgozást (fibre-to-fibre textile recycling) kell ösztönöznie,
* kéri, hogy folytassanak nemzeti kampányokat a textilipari munkalehetőségek népszerűsítésére, valamint indítsanak finanszírozási programokat a munkaerő továbbképzésére és átképzésére vonatkozóan,
* harmonizált, ágazatspecifikus szociális és környezetvédelmi szabályokat szorgalmaz az uniós közbeszerzésekre vonatkozóan.

|  |  |
| --- | --- |
| ***Kapcsolat:*** | *Gerald Klec* |
| *Tel.:* | *00 32 2 546 99 09* |
| *E-mail:* | [*Gerald.Klec@eesc.europa.eu*](mailto:Gerald.Klec@eesc.europa.eu) |

* ***A biztonsági és védelmi technológiákra vonatkozó ütemterv***

|  |  |
| --- | --- |
| **Előadó:** | Maurizio MENSI (Civil társadalmi szervezetek/IT) |
| **Társelőadó:** | Jan PIE (SE/1. kat.) |
|  | |
| **Hivatkozások:** | COM(2022) 61 final  EESC-2022-007258-00-00-AC |

**Főbb pontok**

Az EGSZB:

* teljes mértékben támogatja a biztonsági és védelmi szempontból kritikus technológiákra vonatkozó ütemterv célkitűzéseit, nevezetesen a kutatás, a technológiafejlesztés és az innováció fellendítését, valamint az EU stratégiai függőségének csökkentését a biztonsági és védelmi szempontból kritikus technológiák és értékláncok terén – annál is inkább, mivel az Ukrajna elleni orosz agresszió fényében kimondottan időszerű ez az ütemterv,
* üdvözli, hogy olyan átfogó megközelítést kívánnak kidolgozni, amely átível a polgári és katonai terület közötti választóvonalon, valamint egyesíti az uniós és a nemzeti szintet. Mindezt mielőbb meg kell megvalósítani, hiszen az Ukrajna elleni invázió arra figyelmeztet, hogy a szokásosnál sokkal gyorsabban kell cselekedni,
* azt kéri a tagállamoktól, hogy az Ukrajna elleni orosz agresszióra adott azonnali válaszaik legyenek összhangban az ütemterv tartalmával és célkitűzéseivel. A rövid távú nemzeti védelmi beruházásokat európai szinten kell koordinálni, hogy elkerülhető legyen a nagyobb mértékű széttagoltság és párhuzamosságok előfordulása,
* azt ajánlja, hogy a Kritikus Technológiák Megfigyelőközpontját lássák el egyértelmű irányítással, jelentős forrásokkal és erős intézményi háttérrel,
* üdvözli a tagállamokkal való szoros koordinációra irányuló javaslatot, és egy további fórum létrehozását kéri az iparral folytatott konzultációk számára,
* úgy véli, hogy biztosítani kell, hogy a Kritikus Technológiák Megfigyelőközpontja eredményeit átültessék ütemtervekbe és kiemelt kezdeményezésekbe. A technológiai és ipari ciklus különböző fázisai közötti átmenetet csak akkor lehet sikeresen kezelni, ha egyértelműek az egyes kezdeményezésekkel kapcsolatos felelősségek és a feladatkörök. Koherenciára és szinergiákra nemcsak horizontálisan, a polgári és a védelmi KTF+I programok között van szükség, hanem vertikálisan is, a KTF+I és a kiépítést támogató programok között,
* úgy véli, hogy alapvető fontosságú a KTF+I-t támogató uniós programok és eszközök egyszerűsítése és észszerűsítése, ami a kedvezményezettek javát szolgálja,
* javasolja egy online egyablakos ügyintézési pont, egy online „uniós kkv-központ” létrehozását a kkv-k és induló innovatív vállalkozások számára, amely lehetőséget nyújt előre meghatározott adatok megadására, amiért cserébe személyre szabott tájékoztatást ad a legmegfelelőbb, támogatást biztosító uniós program(ok)ról.

|  |  |
| --- | --- |
| ***Kapcsolat:*** | *Gaëlle Michelier* |
| *Tel.:* | *00 32 2 546 96 05* |
| *E-mail:* | [*Gaelle.Michelier@eesc.europa.eu*](mailto:Gaelle.Michelier@eesc.europa.eu) |

\_\_\_\_\_\_\_\_\_\_\_\_\_